మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
పవన్ వల్ల బరువెక్కిన ‘హృదయ కాలేయం’
పవన్ కారణంగా సంపూర్ణేష్ బాబు గుండె బరువెక్కింది. దేనికో తెలుసా? ఇంతకూ సంపూది ఏ ప్రాంతమనే విషయం మీకు ఐడియా ఉందా?
TNN | Updated:
Aug 30, 2016, 04:49PM IST
పవన్ కారణంగా సంపూ గుండె బరువెక్కడం అంటే చెడు ఉద్దేశాలు వెతుక్కోకండి. తిరుపతి సభలో పవన్ ప్రసంగం విన్నాక సంపూకి కలిగిన ఫీలింగ్ ఇది. ఏపీకి ప్రత్యేక హోదా కోసం పవన్ మాట్లాడిన విధానం చూసి తెలంగాణ వాడినైన నా మనసు కూడా చలించిందంటూ సంపూర్ణేశ్ బాబు చెప్పాడు. ప్రాంతాలు, రాష్ట్రాలు వేరైనా మనమంతా తెలుగు వారమని, ఒకరి కష్టం మరొకరికి కూడా కష్టమేనని వ్యాఖ్యానించాడు. సీమాంధ్రులు బాధను కేంద్ర ప్రభుత్వ దృష్టికి తీసుకెళ్లాల్సిన బాధ్యత ప్రతి తెలుగు వాడి మీద ఉందని సంపూ అభిప్రాయపడ్డాడు. ముఖ్యంగా సినీ పరిశ్రమ మీద ఈ బాధ్యత ఉందన్న సంపూ.. ప్రజలు ఇచ్చే టిక్కెట్ల డబ్బు మీద ఆధారపడే మనం బతుకుతున్నామన్నాడు. పవన్ కళ్యాణ్ చేపట్టిన ఉద్యమంలో నేను కూడా ఓ గొంతునవుతానని.. నా చేరిక వల్ల మరొకరు ధైర్యంగా ముందుకు వచ్చే అవకాశం ఉందనే ఆశాభావాన్ని వ్యక్తం చేశాడు. మొత్తానికి సంపూ స్పందన బాగుంది కదూ. ​అన్నట్టు ప్రత్యేక హోదా విషయంలో మాజీ ప్రధాని దేవేగౌడ కూడా పవన్‌కు మద్దుతు పలికారు. ప్రతి ఒక్కరు ప్రత్యేక హోదా కోసం ఇలానే ముందుకు వస్తే.. కేంద్రం దిగిరాక తప్పదేమో.
Special status kosam poraduthubba @PawanKalyan gariki manamdharam madhathu telapaali pic.twitter.com/BQUXwqPcho